**กรมการแพทย์ ร่วมลงนาม MOU พัฒนามาตรฐานข้อมูลการดูแลสุขภาพช่องปาก   
และบริการทันตกรรมเพื่อเชื่อมโยงข้อมูลสุขภาพทั่วประเทศ**

กรมการแพทย์ กรมอนามัย สถาบันวิจัยระบบสาธารณสุข สำนักงานส่งเสริมเศรษฐกิจดิจิทัล และทันตแพทยสภา ร่วมลงนามในบันทึกข้อตกลงความร่วมมือ การพัฒนามาตรฐานข้อมูลการดูแลสุขภาพช่องปากและบริการทันตกรรม เพื่อเชื่อมโยงข้อมูลสุขภาพ เพื่อใช้เป็นมาตรฐานสำหรับเชื่อมโยงและแลกเปลี่ยนข้อมูลสุขภาพช่องปากและบริการทันตกรรมของประเทศ

**นายแพทย์สมศักดิ์ อรรฆศิลป์ อธิบดีกรมการแพทย์** กล่าวถึง พิธีลงนามการพัฒนามาตรฐานข้อมูลการดูแลสุขภาพ ช่องปากและบริการทันตกรรมเพื่อเชื่อมโยงข้อมูลสุขภาพในวันนี้ว่า ข้อมูลสุขภาพเป็นทรัพยากรสำคัญในการวางแผนบริหารและจัดการ ตั้งแต่ในระดับบุคคลคือตัวผู้ป่วย จนถึงระบบสาธารณสุขระดับประเทศ ดังนั้น การพัฒนาระบบข้อมูลสุขภาพ จึงควรมีรูปแบบที่เป็นมาตรฐาน สามารถจัดเก็บข้อมูลผู้ป่วยได้อย่างถูกต้องและครบถ้วน และนำไปสู่การแลกเปลี่ยนข้อมูลสารสนเทศ ด้านสุขภาพได้อย่างมีประสิทธิภาพภายใต้มาตรฐานและข้อกำหนดระดับสากล สำหรับข้อมูลสุขภาพช่องปากของประเทศไทยนั้น ยังพบความแตกต่างของการเก็บข้อมูลสุขภาพช่องปากในแต่ ละพื้นที่ ทำให้ไม่สามารถแลกเปลี่ยนหรือเชื่อมโยงข้อมูลได้โดยประเด็นปัญหาของชุดข้อมูลทางด้านทันตกรรมที่ สรุปไว้ใน Thailand Medical Services Profile ของกรมการแพทย์ในปี 2554-2557 คือ

1. การเก็บข้อมูลทางคลินิกมีจำกัด ไม่ครอบคลุมข้อมูลงานทันตกรรมระดับตติยภูมิและตติยภูมิขั้นสูง  
2. การจัดเก็บระบบข้อมูลทันตกรรมยังไม่ครบถ้วน  
3. ยังไม่มีการพัฒนาข้อมูลระบบส่งต่อทางทันตกรรมในระดับประเทศ  
4. ข้อมูลการวัดคุณภาพบริการทันตกรรมในประเทศไทยอยู่ในระดับงานวิจัยเท่านั้น ไม่มีการก าหนดการวัด คุณภาพบริการระดับประเทศ  
5. ข้อมูลการคัดเลือกมาตรการที่จะใช้ระดับประเทศขาดความเชื่อมโยงกับข้อมูลทาง Evidence-based dentistry   
6. ไม่มีจุดเชื่อมโยงผู้มีส่วนได้ส่วนเสียที่เกี่ยวข้องกับโครงการหรือมาตรการต่าง ๆของรัฐ

กรมการแพทย์ โดยสถาบันทันตกรรม จึงได้พัฒนาต้นแบบชุดมาตรฐานข้อมูลด้านทันตกรรมขึ้นในส่วนของ hospital based data ตั้งแต่ปี 2564 และยังคงมีการพัฒนาอย่างต่อเนื่อง โดยมุ่งหวังว่าต้นแบบชุดมาตรฐานข้อมูลด้านทันตกรรมนี้ จะทำให้เกิดการบูรณาการและแลกเปลี่ยนข้อมูลทางด้านทันตกรรมร่วมกันได้อย่างมีคุณภาพทุกภาคส่วน

การลงนามบันทึกข้อตกลงความร่วมมือในวันนี้ เป็นอีกก้าวที่สำคัญของกรมการแพทย์ที่ได้ร่วมเป็นส่วนหนึ่งของการพัฒนา เป็นจุดเริ่มต้นของทั้ง 5 หน่วยงาน ในการสนับสนุนและร่วมมือกันพัฒนามาตรฐานข้อมูล การดูแลสุขภาพช่องปาก และบริการทันตกรรมของประเทศไทยให้สอดคล้องกับมาตรฐานสากลและทิศทางการพัฒนาของประเทศ และเป็นฐานสำคัญที่จะทำให้ระบบข้อมูลสุขภาพช่องปาก สามารถแลกเปลี่ยนกันได้ระหว่างหน่วยงานต่างๆในอนาคต ซึ่งกรมการแพทย์ขอยืนยันว่าจะให้การสนับสนุน เพื่อให้การดำเนินงานประสบผลสำเร็จทุกประการ เพื่อให้ประชาชนมีสุขภาพดีสมดังปณิธานกรมการแพทย์ที่ว่า   
“ ทำดีที่สุดเพื่อทุกชีวิต ”

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
 #กรมการแพทย์ #สถาบันทันตกรรม #ลงนามพัฒนามาตรฐานข้อมูลการดูแลสุขภาพช่องปากและบริการทันตกรรมเพื่อเชื่อมโยง ข้อมูลสุขภาพ # Data Catalog ฐานข้อมูลสุขภาพ #MOUข้อมูลสุขภาพช่องปากและบริการทันตกรรม  
 - ขอขอบคุณ -   
 29 กันยายน 2565